APSTIPRINĀTS

2022. gada 24. augusta

Ieslodzījuma vietu pārvaldes

Olaines cietuma (Latvijas Cietumu slimnīcas)

komersantu iesniegto piedāvājumu izvērtēšanas komisijas sēdes

protokols Nr. 2

**Konkurss**

**par tiesībām nodarbināt notiesātos**

**Ieslodzījuma vietu pārvaldes**

**Olaines cietumā (Latvijas Cietumu slimnīcā)**

Rīgas ielā 10,

Olainē, Olaines novadā, LV-2014,

2022. gadā

**1. Vispārīga informācija par konkursu**

**1.1. Konkursa nosaukums**

Konkurss par tiesībām nodarbināt notiesātos Ieslodzījuma vietu pārvaldes Olaines cietumā (Latvijas Cietumu slimnīcā) (turpmāk – Konkurss).

**1.2. Konkursa rīkotājs**

Ieslodzījuma vietu pārvaldes Olaines cietums (Latvijas Cietumu slimnīca) (turpmāk – Cietums). Reģistrācijas Nr.90000027165, juridiskā adrese: Stabu iela 89, Rīga, LV-1009, faktiskā adrese: Rīgas iela 10, Olaine, Olaines novads, LV–2014.

Kontaktpersona: Ilona Borozdina, Olaines cietuma (Latvijas Cietumu slimnīcas) Resocializācijas daļas priekšniece, tālr. 29571507, e-pasts: ilona.borozdina@ievp.gov.lv

**1.3. Konkursa priekšmets**

Notiesāto nodarbināšana Cietumā.

**2. Komersantu pieteikšanās termiņš un kārtība**

**2.1.** **Pieteikumu iesniegšanas un atvēršanas vieta, datums, laiks un kārtība**

 **2.1.1.** Komersants var pieteikties Konkursam, iesniedzot rakstveidā noformētu pieteikumu. Pieteikumu Konkursam komersants var iesniegt darba dienās no plkst. 8.30 līdz plkst. 12.00 un no plkst. 13.00 līdz plkst. 16.00, Rīgas ielā 10, Olainē, Olaines novadā, Cietuma administrācijas ēkā, 2. stāvā, sekretariātā (tālr.67962258), ne vēlāk kā līdz **2022. gada 29. augustam plkst. 10:00**. Pēc norādītā datuma un laika pieteikumi netiks pieņemti. Nosūtot pieteikumu pa pastu vai ar kurjerpastu, atbildību par iespējamo pasta sūtījuma aizkavēšanos vai citiem apstākļiem, kas var traucēt pieteikuma savlaicīgu nogādāšanu norādītajā adresē, uzņemas komersants.

**2.1.2**. Konkurss notiek, ja vismaz viens komersants ir iesniedzis pieteikumu.

 **2.1.3.** Pieteikumu atvēršana notiks 2022. gada 29. augustā plkst. 11:00, komersantu iesniegto piedāvājumu izvērtēšanas komisijas (turpmāk – Komisija) sēdē Cietuma slimnīcas korpusa sēžu zālē, Rīgas ielā 10, Olainē, Olaines novadā.

**2.1.4.** Komersantu pieteikumu atbilstības izvērtējumu normatīvo aktu un konkursa prasībām, Komisija veic pēc pieteikumu atvēršanas.

 **2.2. Pieteikuma spēkā esamība**

**2.2.1.** Komersanta iesniegtais pieteikums ir spēkā, t.i. saistošs komersantam, līdz sadarbības līguma noslēgšanai.

**2.2.2**. Komersants iesniegto pieteikumu var grozīt vai atsaukt tikai līdz pieteikumu iesniegšanas termiņa beigām. Katram komersanta paziņojumam par grozījumu izdarīšanu pieteikumā vai tā atsaukšanu ir jābūt noformētam un nosūtītam saskaņā ar Konkursa prasībām, papildus uz aploksnes norādot attiecīgi "**GROZĪJUMS**" vai "**ATSAUKUMS**".

**2.3. Pieteikuma noformēšanas un iesniegšanas prasības**

**2.3.1.** Komersants iesniedz šādus pieteikuma dokumentus:

**2.3.1.1.** Latvijas Republikas Uzņēmumu reģistrā reģistrēto komersanta reģistrācijas apliecības kopiju. Ja komersants ir reģistrēts līdzvērtīgā komercdarbību reģistrējošā iestādē ārvalstīs, viņš iesniedz izziņu par reģistrāciju attiecīgajā iestādē.

**2.3.1.2.** Uzņēmumu reģistrā vai tīmekļa vietnē www.latvija.lv izsniegtu standartizētuizziņu (par komersanta paraksttiesīgo/ajām personu/ām), kas nav vecāka par 6 (sešiem) mēnešiem. Ja komersants ir reģistrēts līdzvērtīgā komercdarbību reģistrējošā iestādē ārvalstīs, viņš iesniedz izziņu par reģistrāciju attiecīgajā iestādē;

**2.3.1.3.** informāciju par plānotās darbības jomu Cietumā, plānoto nodarbināto notiesāto skaitu un savu darbinieku skaitu;

 **2.3.1**.**4.** informāciju par komercdarbībai nepieciešamo telpu veidu un platību (telpas, kurās plāno nodarbināt notiesātos), kā arī nodarbinātības organizēšanai nepieciešamajām komunikācijām, par komersanta plānotiem ieguldījumiem objektu renovācijā un teritorijas labiekārtošanā;

 **2.3.1.5.** informāciju par iepriekšējo sadarbību ar brīvības atņemšanas iestādēm;

 **2.3.1.6.** komersants, kas reģistrēts Latvijā vai ārvalstīs, vai kura juridiskā adrese atrodas ārvalstīs, iesniedz izziņu, ka tam attiecīgā valstī nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā valstī pārsniedz 150 *euro*.

 **2.3.2.** Komersants pieteikumu iesniedz aizlīmētā aploksnē. Uz aploksnes norāda:

**2.3.2.1.** konkursa rīkotāja nosaukumu un adresi;

**2.3.2.2.** komersanta nosaukumu un adresi;

**2.3.2.3.** atzīmes "Pieteikums par tiesībām nodarbināt notiesātos Ieslodzījuma vietu pārvaldes Olaines cietumā (Latvijas Cietumu slimnīcā)"; **"Neatvērt līdz 2022. gada 29. augustam plkst. 11:00".**

**2.4**. Ja aploksne, kurā ievietots pieteikums, nav noformēta saskaņā ar iepriekš minētajām prasībām, tad tā netiek atvērta un pieteikums netiek izskatīts.

**2.5.** Komersants iesniedz dokumentus noformētus latviešu valodā, atbilstoši normatīvo aktu prasībām, skaidri salasāmus un bez labojumiem.

**2.6.** Komersants pieteikumu var iesniegt citā valodā, ja ir pievienots notariāli apliecināts tulkojums latviešu valodā.

**2.7.** Pieteikuma dokumentus paraksta persona, kura ir pilnvarota parakstīties komersanta vārdā.

**2.8.** Ja kāds no pieteikumā iekļautajiem dokumentiem neatbilst Konkursa prasībām vai dokumentos iekļautās ziņas ir nepatiesas, tad komersants var tikt izslēgts no tālākas pieteikuma vērtēšanas, par ko rakstveidā Cietums informē komersantu.

**2.9.** Pieteikumi, kuri ir iesniegti līdz pieteikumu iesniegšanas termiņa beigām, netiek atdoti atpakaļ komersantam.

**2.10.** Visas izmaksas, kas saistītas ar pieteikumam pievienojamo dokumentu noformēšanu, sedz komersants.

**3. Prasības komersantiem**

**3.1.** Komersantam jābūt reģistrētam Latvijas Republikas Uzņēmumu reģistrā vai līdzvērtīgā komercdarbību reģistrējošā iestādē ārvalstīs.

**3.2.** Komisija izslēdz komersantu no dalības konkursā, ja komersants neatbilst kādam no šādiem nosacījumiem:

**3.2.1.** ir pasludināts komersanta maksātnespējas process, apturēta vai pārtraukta komersanta saimnieciskā darbība, uzsākta bankrota procedūra vai komersants tiek likvidēts;

**3.2.2.** komersantam Latvijā vai valstī, kurā tas reģistrēts vai kurā atrodas tā juridiskā adrese, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā valstī pārsniedz 150 *euro*;

**3.2.3.** komersants vai tā valdes loceklis var apdraudēt brīvības atņemšanas iestādes drošību.

**4.** **Pieteikumu izvērtēšanas kritēriji**

**4.1.** Pieņemot lēmumu par izraudzīto komersantu, Komisija izvērtē šādus kritērijus (prioritārā secībā):

**4.1.1.** piedāvātais nodarbinātības veids un tā atbilstība notiesāto resocializācijas vajadzībām;

**4.1.2.** plānotais nodarbināto notiesāto skaits (priekšroka dodama komersantam, kas piedāvā nodarbināt lielāku notiesāto skaitu);

**4.1.3.** nomājamo objektu platība;

**4.1.4.** komersanta plānotie ieguldījumi objektu renovācijā un teritorijas labiekārtošanā;

**4.1.5.** iepriekšējā sadarbība ar brīvības atņemšanas iestādēm.

**5. Konkursa rezultātu paziņošana un apstrīdēšanas kārtība**

**5.1.** Komisija izvērtē komersanta pieteikumu 10 darbdienu laikā no konkursa pieteikšanās termiņa beigām un pieņem lēmumu par izraudzīto komersantu. Ja objektīvu iemeslu dēļ minēto termiņu nav iespējams ievērot, komisija to var pagarināt uz laiku, kas nepārsniedz vienu mēnesi no konkursa pieteikšanās termiņa beigām, par to rakstiski paziņojot komersantam.

**5.2.** Komersantu, kurš netiek atzīts par uzvarētāju, Cietums 10 darbdienu laikā pēc lēmuma pieņemšanas rakstveidā informē par Komisijas lēmumu un tiesībām mēneša laikā šo lēmumu apstrīdēt Ieslodzījuma vietu pārvaldē.

**5.3.** Ieslodzījuma vietu pārvalde 10 darbdienu laikā izskata komersanta iesniegumu par Konkursa rezultātu apstrīdēšanu un pieņem vienu no šādiem lēmumiem:

**5.3.1.** atļaut slēgt sadarbības līgumu ar izraudzīto komersantu;

**5.3.2.** atcelt Komisijas lēmumu, aizliedzot slēgt sadarbības līgumu ar izraudzīto komersantu, un uzdot Cietumam 10 darbdienu laikā izsludināt jaunu konkursu.

**5.4.** Ieslodzījuma vietu pārvaldes lēmumu var pārsūdzēt administratīvajā rajona tiesā Administratīvā procesa likumā noteiktajā kārtībā.

**6. Sadarbības līguma slēgšana**

**6.1.** Saņemot Ieslodzījuma vietu pārvaldes izsniegto pilnvaru, Cietuma priekšnieks ar izraudzīto komersantu noslēdz sadarbības līgumu 10 darbdienu laikā:

**6.1.1.** pēc Komisijas lēmuma apstrīdēšanas termiņa beigām;

**6.1.2.** pēc Ieslodzījuma vietu pārvaldes lēmuma, ar kuru nolemts atļaut slēgt sadarbības līgumu ar izraudzīto komersantu, pieņemšanas.

**6.2.** Ja konkursam pieteicies viens komersants un tas atzīts par konkursa uzvarētāju, sadarbības līgumu noslēdz 14 darbdienu laikā pēc komisijas lēmuma pieņemšanas par konkursa uzvarētāju.

**6.3.** Sadarbības līgumu noslēdz uz laiku, kas nav ilgāks par 5 (pieciem) gadiem.

**7. Prasības komersantam nodarbinot notiesātos Cietumā**

**7.1.** Komersanta darbiniekiem, kas strādā kopā ar notiesātajiem, savstarpējās attiecībās ar tiem ir jāievēro Cietuma administrācijas noteiktā kārtība. Ja šī kārtība tiek pārkāpta, Cietuma administrācijai ir tiesības aizliegt komersanta darbiniekiem, kas pārkāpa kārtību, ienākt Cietuma teritorijā.

**7.2.** Komersanta darbiniekiem nav atļauts nodot notiesātajiem mantas, pārtikas produktus, naudu, kā arī priekšmetus, kurus aizliegts lietot brīvības atņemšanas iestādē. Vainīgie par minētas prasības neievērošanu tiek saukti pie atbildības normatīvajos aktos noteiktajā kārtībā.

**7.3.** Ja nepieciešams, Cietuma administrācijai ir tiesības izdarīt ražošanas objektu apskati, kā arī to komersanta darbinieku mantu un apģērba apskati, kuri ienāk un iziet no ražošanas objektiem, kur strādā notiesātie.

1. pielikums

Konkursam par tiesībām

nodarbināt notiesātos

Ieslodzījuma vietu pārvaldes

Olaines cietumā (Latvijas Cietumu slimnīcā)

**Informācija par notiesāto nodarbināšanu Cietumā**

Notiesāto skaits (aptuvenais), kurus iespējams nodarbināt: 1 līdz 20 notiesātie.

Notiesāto soda izciešanas režīms: atklātais cietums.

 Notiesāto izglītības līmenis: minimums - vispārējā pamatizglītība, vidējā un vidējā speciālā izglītība.

 Notiesāto pieredze un darba prasmes: pārsvarā bez iepriekšējas darba pieredzes.

 Minimālā stundas tarifa likme un minimālā mēneša darba samaksa notiesātajam atbilstoši viņa veiktajam darbam un resocializācijas mērķiem ekvivalenta valstī noteiktajai minimālajai stundas tarifa likmei — notiesātajam, kas sodu izcieš atklātajā cietumā. Darba samaksu notiesātajam, kas nodarbināts komersanta izveidotā darba vietā, nosaka, komersantam un notiesātajam savstarpēji vienojoties un ievērojot notiesātajiem noteikto minimālo stundas tarifa likmi un minimālo mēneša darba samaksu.

2. pielikums

Konkursam par tiesībām

nodarbināt notiesātos

Ieslodzījuma vietu pārvaldes

Olaines cietumā (Latvijas Cietumu slimnīcā)

Informācija par iznomājamām Cietuma telpām

notiesāto nodarbināšanai

Valsts un pašvaldības mantas iznomāšanas kārtību, nomas maksas noteikšanas metodika un nomas līguma tipveida nosacījumi ir noteikti Ministru kabineta 2018. gada 20. februāra noteikumos Nr.97 "Publiskas personas mantas iznomāšanas noteikumi".

Papildus nomas maksai komersantam jāmaksā par komunālajiem pakalpojumiem (par patērēto elektrību, ūdeni, par apkuri un atkritumu izvešanu) un par zemes nomu saskaņā ar Ministru kabineta 2018. gada 19. jūnija noteikumiem Nr. 350 "Publiskas personas zemes nomas un apbūves tiesības noteikumi".

Informācija par nodarbinātību atbildīgo Ieslodzījuma vietu pārvaldes un brīvības atņemšanas iestāžu amatpersonu kontaktinformācija un informācija par nodarbināšanai pieejamām telpām un to specifikāciju pieejama Ieslodzījuma vietu pārvaldes tīmekļa vietnē: https://www.ievp.gov.lv/lv/komercdarbibas-iespejas.